open-index/open-wikipedia-markdown huggingface dataset:
பன்னாட்டு அரிமா சங்கங்கள்

**பன்னாட்டு அரிமா சங்கங்கள்** (*Lions Clubs International*, LCI) உலகளாவிய ரீதியில் நலிந்தோர்க்கான நலதிட்டங்களை செய்துவருகிறது. மொத்தம் 203 நாடுகளில் 44,500 சங்கங்களில் 1.4 மில்லியன் உறுப்பினர்களுடன் இவ்வியக்கம் செயற்பட்டு வருகிறது.

## மெல்வின் ஜோன்ஸ்
1879 ஆம் ஆண்டு 13ம் நாள் ஐக்கிய அமெரிக்க நாடுகளின் அரிசோனா மாநிலத்தில் சிலா ஆற்றின் கரையில் அமைக்கப்ட்டிருந்த ராணுவ முகாம் ஒன்றில் பிறந்த **[[மெல்வின் ஜோன்ஸ்]]** என்பவரால் 1917ம் ஆண்டு இந்த "**அரிமா சங்கம்"** என்ற அமைப்பு தொடங்கப் பட்டது. பின்னர் அது பல்வேறு கட்டங்களைத் தாண்டி இன்று உலகளாவிய அமைப்பாக 203 நாடுகளில் பரவி உள்ள இவ்வமைப்பு, உலகம் முழுவதும் நலிந்தோர்க்கான நலதிட்டங்களை செய்துவருகிறது.

## ஹெலன் கெல்லர்
தன்னுடைய ஒன்னரை வயதிலேயே பார்வையும் கேட்கும் திறனையும் இழந்த ஹெலன் கெல்லர் என்ற அம்மையார் 1925ம் ஆண்டு நடைபெற்ற அரிமா சங்க பன்னாடு கூட்டத்தில் பார்வைத் திறனை காப்பதற்கும்,பார்வையற்றோர்க்கு தொண்டு செய்யுமாறும் வேண்டுகோள் விடுத்தார்.  உங்களால் பார்க்கமுடிகிறது, உங்களால் கேட்க முடிகிறது,நீங்கள் இரக்கமுள்ளவர்களாகவும் திகழ்கிறீர்கள். குருட்டுத் தண்மைகெதிரான புனித வீரர்களாக நீங்கள் தொடர்ந்து விளங்கமாட்டீர்களா? என்று வினவினார்.  அரிமாக்கள் அதை ஏற்று  **"பார்வைத்திறன் காத்தல், மற்றும் பார்வையிழந்தோர்க்கு பாடுபடுதல்"**என்பதை தங்கள் முக்கிய செயல் திட்டமாக ஏற்றுக் கொண்டனர்.

## அரிமா சங்கங்களின் குறிக்கோள்கள்
* அனைத்து நாட்டு நல்லுறவை உலகெங்கும் உள்ள பெருமக்களிடையே உருவாக்கி வளர்த்தல்
* நல்லரசு, நற்குடிமை ஆகியவற்றின் அடிப்படைக் கூறுகளைப் பெருக்குதல்
* குடிமை, கலாச்சாரம், சமுதாயம்,ஒழுக்கம் ஆகிய துறைகளில் மக்கள் நலமுற வாழ ஊக்கத்துடன் செயல்படுதல்
* உறுப்பினர்களிடையே நட்பும், நல்லுறவும், புரிந்து கொண்டு பழகும் பண்பு வளரச் செய்து ஒற்றுமையை மலர்வித்தல்
* பொதுமக்களை பாதிக்கும் பிரச்சனைகளை மனம் விட்டுப் பேசி கருத்து வழங்க ஏற்பாடு செய்தல். ஆனால் கட்சி அரசியலும், பாகுபடுத்தும் மதமும் சங்க உறுப்பினர்களால் வாதிக்கப்பட மாட்டாது.
* சொந்த பண வருவாயை நோக்கமாக கொள்ளாமல், தொண்டுள்ளம் கொண்ட சமூகப்பணி செய்பவர்களை ஊக்குவித்தல், வாணிபம், தொழில், அரசுத்துறை, தனியார் முயற்சி ஆகியவற்றில் திறமையும், நெறிமுறைத் தரத்தையும் ஊக்கி வளர்த்தல்.

## இந்தியாவில் பன்னாட்டு அரிமா சங்கம்
பெப்ரவரி 3, 1956 ஆம் ஆண்டு  மும்பையில் நோசிர் என். பண்டோல் என்பவரைத் தலைவராக கொண்ட புதிய சங்கம் தொடங்கப்பட்டது. 1957ம் ஆண்டு அரிமா மாவட்டம் 304 தொடங்கப்பட்டு, பண்டோல் முதல் ஆளுநராக நியமிக்கப்பட்டார். 23.7.1957ல் தென்னகத்தில் முதன் முதலாக பெங்களூரிலும், பின்னர் 21.9.1957இல் சென்னையிலும் தொடங்கப்பட்டது. இந்திய தேசத்தை முழுவதும் உள்ளடக்கிய 304, கூட்டுமாவட்டம் 1973-74ல் 321,322,323,324 என்று பிரிக்கப்பட்டது.

## கூட்டுமாவட்டம் 324
வருவாய் மாவட்டங்கள் சென்னை,செங்கற்பட்டு,வட ஆற்காடு, தென் ஆற்காடு, தஞ்சை, திருச்சி ஆகியவை 324A மாவட்டம் என்றும் தமிழகத்தின் மீதமுள்ள மாவட்டங்கள்  324B என்றும், ஆந்திரமாநில சங்கங்கள் 324C என்றும், கர்நாடக மாநில சங்கங்கள் 324D என்றும், கேரள மாநில சங்கங்கள் 324E எனவும் பிரிக்கப்பட்டு நிர்வகிக்கப்படுகின்றன.

## மேற்கோள்கள்

பகுப்பு:அமைப்புகள்
பகுப்பு:பன்னாட்டு அரிமா சங்கம்
1817

[thumb|220px| [பெப்ரவரி 12: அர்ஜெண்டீனிய மற்றும் சிலி நாட்டு தேசப்பற்று மிக்க படையினர் ஸ்பானியரைத் தோற்கடித்தனர்.]]
**1817**  (**[[ரோம எண்ணுருக்கள்|MDCCCXVII]]**) ஒரு புதன்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இவ்வாண்டு ஒரு திங்கட்கிழமையில் ஆரம்பமானது.

## நிகழ்வுகள்
* பெப்ரவரி 12 - அர்ஜெண்டீனிய மற்றும் சிலி நாட்டு தேசப்பற்று மிக்க படையினர் ஸ்பானியரைத் தோற்கடித்தனர்.
* மார்ச் 8 - நியூ யோர்க் பங்குச் சந்தை நிறுவன மயப்படுத்தப்பட்டது.
* ஏப்ரல் - இத்தாலியில் நிலநடுக்கம் இடம்பெற்றது.
* ஜூன் 25 - டென்மார்க்கின் கோப்பன்ஹேகன் நகரில் சிறைக்கைதிகளின் பெரும் கிளர்ச்சி இடம்பெற்றது.
* ஆகத்து 15 - ஐக்கிய அமெரிக்காவில் அலாபாமா ஆட்சிப்பகுதி அமைக்கப்பட்டது.
* ஆகத்து 23 - பண்டைய கிரேக்கத்தின் எலிக்கே நகரில் நிகழ்ந்த நிலநடுக்கத்தில் 65 பேர் கொல்லப்பட்டனர்.
* டிசம்பர் 10 - மிசிசிப்பி 20 மாநிலமாக ஐக்கிய அமெரிக்காவில் இணைந்தது.
* டிசம்பர் 12 - நியூ சவுத் வேல்ஸ் ஆளுநர் லக்லான் மக்குவாரி ஆஸ்திரேலியா என்ற பெயரை காலனித்துவ அரசுக்கு பரிந்துரைத்தார்.

## தேதி அறியப்படாத நிகழ்வுகள்
* ராயல் வாய்க்கால் கட்டி முடிக்கப்பட்டது.

## பிறப்புகள்
* ஆகத்து 24 - டால்ஸ்டாய், ரஷ்ய எழுத்தாளர் (இ. 1875)
* நவம்பர் 12 - பகாவுல்லா, பஹாய் சமயத்தைத் தோற்றுவித்தவர் (இ. 1892)
* வேங்கட சூரி சுவாமிகள், கருநாடக இசைக் கலைஞர்

## இறப்புகள்

## 1817 நாற்காட்டி

## மேற்கோள்கள்

பகுப்பு:1817
முதனிலைத் திராவிட மொழி

**முதனிலைத் திராவிட மொழி** (ஆங்கிலம்: Proto-Dravidian) என்பது, திராவிட மொழிகளுக்கான முதனிலை மொழி ஆகும். முதனிலை மொழிகள் என்பன கருதுகோள் அடிப்படையிலான மொழிகள். இவை மொழியியலாளர்களாற் செய்யப்படுகின்ற மீளுருவாக்கங்கள். அவற்றுக்கு வரலாற்றுப் பதிவுகள் ஏதும் இருப்பதில்லை. இதனால் முதல் நிலைத் திராவிட மொழியும் ஒரு கருதுகோள் அடிப்படையிலானதும், பயன்பாட்டிலுள்ள திராவிட மொழிகளை ஆய்வு செய்து அவற்றின் அடிப்படையில் மீளுருவாக்கம் செய்யபட்டதுமான ஒரு மொழியாகும்.

## பிரிவு
இம்முதனிலைத் திராவிட மொழி, கிமு 500 அளவில் முதனிலை வட திராவிடம், முதனிலை நடுத் திராவிடம், முதனிலைத் தென் திராவிடம் எனப் பிரிந்ததாகச் சிலர் கூறுகின்றனர். வேறு சில மொழியியலாளர்கள், திராவிட மொழிகளின் துணைக் குடும்பங்களிடையே காணப்படும் வேறுபாடுகளின் அளவைப் பார்க்கும்போது இப் பிரிவு இன்னும் முன்னதாகவே ஏற்பட்டிருக்கலாம் எனக் கருதுகின்றனர். எல்லாத் திராவிட மொழிகளையும் உள்ளடக்கி, முதனிலைத் திராவிட மொழி வடிவங்களைக் காட்டும் ஒரே நூல், திராவிடச் சொற்பிறப்பியல் அகரமுதலி ஆகும். இதுவும், அதிக விளக்கங்கள் எதுவும் கொடாமல் தொடர்புள்ள சொற்களின் பட்டியலை மட்டுமே தருகிறது.

## சொற்கோவை
சொற்கோவை:

## மேற்கோள்கள்

பகுப்பு:திராவிடவியல்
பகுப்பு:திராவிட மொழிகள்
நீர் முடிச்சு

**நீர் முடிச்சு** (Water knot) என்பது, தட்டையான நாடாக்களின் இரு முனைகளைத் தொடுப்பதற்குப் பயன்படும் ஒரு முடிச்சாகும். இதை, **நாடா முடிச்சு** (tape knot), **புல் முடிச்சு** (grass knot), **ஊடுதொடர் நுனிமுடிச்சு** (overhand follow-through) போன்ற வேறு பெயர்களாலும் குறிப்பிடுவது உண்டு. மலையேறுதலில் தாங்கு கயிறுகளை உருவாக்கும்போது இதனைப் பயன்படுத்துவர்.

## முடிதல்

முதலில் ஒரு நாடாவின் முனையில் நுனி முடிச்சு ஒன்று போடப்படும். பின்னர் அடுத்த நாடாவின் முனையை எதிர்த் திசையில் இருந்து முடிச்சினுள் செலுத்தி முதல் நாடாவை தொடர்ந்து செல்லவேண்டும்.

முனைகள் 3 அங்குலமாவது நீண்டிருக்குமாறு விட்டு முழு உடல் நிறையையும் பயன்படுத்தி முடிச்சை இறுக்கிக் கொள்ளவேண்டும். மீண்டும் வழுக்கிக்கொண்டு வெளியில் வராமல் இருக்க, முனைகளை ஒட்டு நாடாக்களினால் அருகில் உள்ள நிலைப்பகுதியோடு ஒட்டிவிடலாம் அல்லது தைத்து விடலாம்.

## குறிப்புகள்


## இவற்றையும் பார்க்கவும்
* முடிச்சு
* முடிச்சுக்களின் பட்டியல்

## வெளியிணைப்புகள்
* நீர் முடிச்சுப் போடும் முறையைக் காட்டும் நிகழ்படம் 
* அசைவூட்டிய விளக்கப்படம் .

பகுப்பு:முடிச்சுகள்
பாசுபாரிக் காடி

**பாசுபாரிக் காடி** (phosphoric acid) என்றும் *ஆர்த்தோபாசுபாரிக் காடி* (Orthophosphoric acid)என்றும் *பாசுபாரிக் (V) காடி* என்றும் அழைக்கப்படும் பாசுபரசு உள்ள ஒரு கரிமமற்ற காடி. இக்காடியில் மூன்று ஐதராக்சைல் (-OH) குழுக்கள் உள்ளன. பாசுபாரிக் காடி ஐதரச அணுக்களும் நான்கு ஆக்சிசன் அணுக்களும் ஒரு பாசுபரசு அணுவும் சேர்ந்த சேர்மங்களால் ஆனது. இதன் வேதியியல் வாய்பாடு H3PO4. மூன்று நீர் (H2O).  மூலக்கூறுகளுடன்  ஒரு பாசுபரசு பென்ட்டாக்சைடு (P2O5) மூலக்கூற்றை சேர்த்தால் இரண்டு பாசுபரசுக் காடி மூலக்கூறுகள் கிட்டும். ஆர்த்தோபாசுபாரிக் காடி மூலக்கூறுகள் பலவும் தன்னுடனே சேர்ந்து பல்வேறு வேதியியல் சேர்மங்களாகக்கூடும். இவையும் பாசுபாரிக் காடிகள் என்று கூறப்படுகின்றன. பாசுபாரிக் காடிகள் பெரும்பாலும் வேளாண்மைத் தொழிலில் உரம் செய்யப் பயன்படுகின்றது. இது தவிர இரும்புத் துருவை நீக்கவும், பூச்சிக் கொல்லிகளிலும், பல் மருத்துவத்திலும், சிலிக்கான் நுண்மின்சுற்றுகள் (தொகுசுற்றுகள்) உருவாக்குவதில் அலுமினியத்தை அரித்தெடுக்கவும், புளிப்பு சுவை தருவதால் சில கோலா குடிநீர்மங்களிலும் பயன்படுத்தபடுகின்றது.

## ஆர்த்தோபாசுபாரிக் காடி வேதியியல்
நீர் கலக்கா (நீரற்ற) தூய பாசுபாரிக் காடி ஓர் வெண்மையான திண்மம். இது 42.35 °C வெப்பநிலையில் உருகி நிறமற்ற பிசுப்புமையான நீர்மமாக மாறுகின்றது

இக் காடியின் *ஆர்த்தோ* என்னும் முன்னொட்டு பாலி பாசுபாரிக் காடிகள் என்று அழைக்கப்படும் மற்றவற்றில் இருந்து பிரித்துக் காட்டவே. ஆர்த்தோபாசுபாரிக் காடி நச்சுத்தனமையற்ற, கரிமமற்ற, வலிமைகுறைந்த (மென்மையான), மூன்று ஐதரச (முப்புரோட்டிக்) காடி. இது அறை வெப்ப, அழுத்த நிலைகளில் திண்மநிலையில் உள்ளது.  ஆர்த்தோபாசுபாரிக் காடி முனைத்தன்மை கொண்ட மூலக்கூறு ஆகையால நீரில் எளிதில் கரையும். ஆர்த்தோ மற்றும் பிற பாசுபாரிக் காடிகளின் ஆக்சிசனாக்க நிலை +5; எல்லா ஆக்சிசன் அணுக்களின் ஆக்சிசனாக்கு நிலை -2, ஐதரசனின் நிலை +1. ஆர்த்தோபாசுபாரிக் காடி, மூன்று ஐதரசக்காடி என்பதால் மின்மமாக்கப்பட்ட ஐதரச அணுவை H+ மூன்று மடங்கு நீரில் பிரியச் செய்ய இயலும். இது நீர் மூலக்கூறுடன் இணைந்து கீழ்க்காணும் வேதியியல் வினைகளுக்கு உட்படும்.

:H3PO4(s) &nbsp;&nbsp;+ H2O(l)  H3O+(aq) + H2PO4–(aq) &nbsp;&nbsp;&nbsp;&nbsp;&nbsp; *K*a1= 7.5×10−3

:H2PO4–(aq)+ H2O(l)  H3O+(aq) + HPO42–(aq) &nbsp;&nbsp;&nbsp;&nbsp;&nbsp; *K*a2= 6.2×10−8

:HPO42–(aq)+ H2O(l)  H3O+(aq) + &nbsp;PO43–(aq) &nbsp;&nbsp;&nbsp;&nbsp;&nbsp;&nbsp; *K*a3= 2.14×10−13

பகுப்பு:காடிகள்
பகுப்பு:ஐதரசன் சேர்மங்கள்
பகுப்பு:சுவைமணங்கள்
பகுப்பு:அமில வினையூக்கிகள்
பகுப்பு:பாசுபரசு(V) சேர்மங்கள்
செயலாக்கம் (கணினியியல்)

**செயலாக்கம்** என்பது நிறைவேற்றப்படும் ஒரு கணினி நிரல் தொகுதியாகும்.  ஒரு நிரல் பல செயலாக்கங்களைக் கொண்டிருக்கலாம்.  ஒவ்வொரு செயலாகத்துக்கும் இடையே தரவுப் பரிமாற்றம் தேவைப்படலாம்.  செயலாக்கத்தை இயக்குதளம் விபரித்து, கால அட்டவணைப்படுத்தி நிறைவேற்றி, கட்டுப்படுத்துகிறது.  

பகுப்பு:கணினியியல்
பகுப்பு:செயலாக்கம்
பகுப்பு:இயக்குதள தொழினுட்பம்
பகுப்பு:கணினித் துறைச்சொற்கள்
கரிமமற்ற காடி

**கரிமமற்ற காடி** (Mineral acid) என்பது கரிமமற்ற (inorganic) வேதியியல் சேர்மங்களால் ஆன காடியாகும். பெயருக்கு ஏற்றாற்போல இவ்வகைக் காடிகளில் கரிம அணுக்கள் இருக்காது. கனிம அமிலங்கள் என்ற பெயராலும் இதை அழைக்கலாம். மற்ற காடிகளைப் போலவே கரிமமற்ற காடிகளும் நீரில் கரைந்து இருக்கும் பொழுது ஐதரச மின்மவணுக்களை (ion) விடுகின்றன.

## பண்புகள்
பரவலாகவும் பொதுவாகவும் பயன்படுத்தப்படும் கரிமமற்ற காடிகள் கந்தகக் காடி, ஐதரோகுளோரிக் காடி, நைட்ரிக் காடி ஆகையவை ஆகும். கரிமமற்ற காடிகளில் மிகவும் வலிமை மிக்கக் காடிகள் (எ.கா. கந்தகக் காடி) முதல் மிக மென்மையான காடிகள் (எ.கா. போரிக் காடி) வரை உள்ளன. கரிமமற்ற காடிகள் நீரில் நன்றாகக் கரைவனவாகவும், கரிமக் கரைப்பான்களில் கரையாதனவாகவும் உள்ளன.

கரிமமற்ற காடிகள் பற்பல வேதியியல் தொழிலகங்களில் பல்வேறு வேதியியல் பொருட்களை உருவாக்கிப் படைக்க முதற்பொருளாகப் பயன்படுகின்றன. இக் காடிகள், குறிப்பாகக் கந்தகக் காடி, நைட்ரிக் காடி, ஐதரோகுளோரிக் காடி போன்றவை, பெரிய அளவிலே ஆக்கப்படுகின்றன.

கரிமமற்ற காடிகள், அவற்றின் அரிப்புத் தன்மைக்காகவும் பயன்படுத்தப் படுகின்றன. எடுத்துக் காட்டாக நீர்த்த ஐதரோகுளோரிக் காடி கொதிகலன்களின் உட்பகுதியில் படிந்திருக்கும் படிவுகளை அரித்தெடுக்கப் பயன்படுகின்றது. இதனை படிவு-நீக்கல் (de-scaling) என்பர்.

## எடுத்துக்காட்டுகள்
* ஐதரோகுளோரிக் காடி
* நைட்ரிக் காடி
* பாசுபாரிக் காடி
* கந்தகக் காடி
* போரிக் காடி
* ஐதரோபுளூரிக் காடி
* ஐதரோபுரோமிக் காடி

## வெளி இணைப்புகள்
* Mineral Acids: Reregistration Eligibility Decision Fact Sheet – U.S. Environmental Protection Agency‎

பகுப்பு:காடிகள்
சூழல் மாறி

**சூழல் மாறிகள்** என்பது ஓரு குறிப்பிட்ட கணினியியில் ஒரு நிரலின் செயலாக்கங்கள் எவ்வாறு நிறைவேறும் என்பதை தீர்மானிக்க கூடிய பெறுமானங்கள் ஆகும்.  நிரல் எங்கிருந்து ஏவப்படுகிறது, யார் ஏவுகிறார்கள், ஏவும் கணினியின் அல்லது வழங்கியின் பெயர் என்ன, ஏவப்படும் திகதி நேரம் என்ன என பலதரப்பட்ட தகவல்கள் சூழல் மாறிகள் ஆகும்.  

## சூழல் மாறிகளைப் பெறுதல்
### பி.எச்.பி எடுத்துக்காட்டு

```php
<?php
$ip = getenv("REMOTE_ADDR") ;
Echo "Your IP is " . $ip;
$root = getenv("DOCUMENT_ROOT") ;
Echo $root;
?>
```

பகுப்பு:நிரலாக்கம்
செயலாக்கம்

* செயலாக்கம் (கணினியியல்).
* குறிகை முறைவழியாக்கம்.
குறிப்புரை (நிரலாக்கம்)

நிரலாக்கத்தில் **குறிப்புரை** அல்லது குறிப்பு (*Comment*) என்பது நிரல் மொழியில் ஒரு கூறு ஆகும்.  ஒரு நிரலில் சேக்கப்படும் அந்த நிரலின் வடிவமைப்பு, ஏரணம், செயற்பாடுகள் பற்றிய குறிப்புகளே குறிப்புரை ஆகும்.  இவை பொதுவாக நிரல்மொழிமாற்றிகளால் இவை கணித்தலில் பொருப்படுத்தப்படாது.  வெவ்வேறு மொழிகளில் குறிப்புரைக்கான குறியீடு மாறுபடுகிறது.  நிரல் மொழி ஆங்கிலத்தில் அமைந்தாலும், குறிப்புரைகள் தமிழ் உட்பட எந்த மொழியிலும் அமையலாம்.  

## தேவை
குறிப்புரைகள் நிரலாளரோ, வேறு ஒருவரோ நிரலை வாசிக்க, திருத்த உதவுகின்றன.  நிரலாளர் என்ன செய்ய முயல்கிறார் என்பதை அவருக்கும் பிறருக்கு உணர்த்த இது உதவுகிறது.  பலர் நிரல் எழுத தொடங்க முதல் என்ன செய்யப்பட வேண்டும் என்று விபரித்து குறிப்புரை எழுதவர்.  பின்னர் நிரல் எழுதும் போது எப்படிச் செய்யப்படுகிறது என்று விபரிப்பர்.  செய்யப்படும் திருத்தங்கள் பற்றியும் குறிப்புரைகள் எழுதப்படும்.  இந்த வகையில் குறிப்புரை ஆவணப்படுத்தலில் ஒரு அங்கமாகும்.  

## வழக்கங்கள்
நிரலாக்கத்தில் ஒவ்வொரு கட்டத்திலும் நிரலை விபரித்து குறிப்புரை எழுதுவது ஒரு நல் ஒழுக்கமாக கருதப்படுகிறது.  குறிப்பாக ஒவ்வொரு வகுப்புகள், செயலிகளின் செயற்பாடுகள், உள்ளீடுகள், வெளியீடுகள் பற்றி குறிப்புகள் அவசியமாக கருதப்படுகின்றன.  சிலர் ஒவ்வொரு 5 வரிக்கும் இடையே தகுந்த குறிப்புரை தேவை என கருதுகிறார்கள்.  

பகுப்பு:நிரலாக்கம்
இடையினத் திருமணம்

**இடையினத் திருமணம்** அல்லது இனக்கலப்புத் திருமணம் என்பது வெவ்வேறு இனத்தைச் சார்ந்தோர் திருமணம் செய்வது ஆகும்.  இவர்கள் குழந்தைகள் பெற்றால், இக் குழந்தைகள் பல்வேறு இனங்களின்  மரபைக் கொண்டிருக்கும்.  எ.கா கறுப்பர் வெள்ளையர் ஆகியோருக்கு இடையே நடக்கும் திருமணம், தமிழர் பறங்கிகள் திருமணம் போன்றவை ஆகும். 

மிகவும் வேறுபட்ட இனங்களைச் சார்ந்தவர்களுக்கு இடையே  திருமணம் அதிகம் நடைபெறுவது  ஐக்கிய அமெரிக்காவில் ஆகும்.  திருமணம் செய்பவர்களில்  3 மில்லியனுக்கும் மேற்பட்டோர் இவ்வகையை சேர்ந்தவர்களே.

பகுப்பு:திருமணம்

## மேற்கோள்கள்
இரட்டை நுனி முடிச்சு

**இரட்டை நுனி முடிச்சு** (Double overhand knot) என்பது வழமையான நுனி முடிச்சின் ஒரு விரிவாக்கம் ஆகும். நுனி முடிச்சின் தடத்தில் இன்னொரு சுற்றுப் போடுவதன் மூலம் "இரட்டை நுனி முடிச்சு" முடியப்படுகிறது. இதனால் இம்முடிச்சுச் சற்றுப் பெரிதாக இருப்பதுடன் இறுகிய பின்னர் அவிழ்ப்பதற்குக் கடினமானதாகவும் இருக்கிறது. இம்முடிச்சு, மருத்துவர் முடிச்சின் முதல் பகுதியாகவும், இரட்டை மீனவர் முடிச்சின் இரு பகுதிகளாகவும் அமைகின்றது. இறுக்கு முடிச்சு என்பதும், பொருளொன்றைச் சுற்றி அமைக்கப்படும் இரட்டை நுனி முடிச்சின் மாற்றியமைக்கப்பட்ட ஒரு வடிவமாகும்.

இது ஒரு சிறந்த தடை முடிச்சு. முறைப்படி முடியும் போது இது ஒரு சீர்மையான முடிச்சாக அமையும்.

## முடியும் முறை

பொதுவான நுனி முடிச்சொன்றைப் போட்டபின் செயல் நுனியைத் தடத்துக்குள் செலுத்தி இன்னொரு முறை சுற்றினால் இரட்டை நுனி முடிச்சுக் கிடைக்கும். பார்த்து இதன் அமைப்பைப் புரிந்து கொள்வதும், இதனைக் கட்டுவதும் மிகவும் இலகுவானது. (இடப்புறம் உள்ள படத்தைப் பார்க்கவும்). இதனை வேறு வழிகளிலும் முடிய முடியும்.

## பயன்கள்
கயிற்றின் நுனைகளில் போடப்படும் தடை முடிச்சாகப் பயன்படும் அதே வேளை இது, பிற முடிச்சுகளின் ஒரு பகுதியாகவும், பிற முடிச்சுக்களுக்குக் கூடுதலான பாதுகாப்பை வழங்குவதற்கும் பயன்படுத்தப்படுகின்றது.

## குறிப்புகள்


## இவற்றையும் பார்க்கவும்
* முடிச்சு
* முடிச்சுக்களின் பட்டியல்

## வெளியிணைப்புகள்
* கட்டும் முறை பற்றிய அசைவூட்டிய படம் 

பகுப்பு:முடிச்சுகள்
முளைக் கண்ணிமுடிச்சு

**முளைக் கண்ணிமுடிச்சு** (pile hitch) என்பது, கயிறு ஒன்றைக் கழி அல்லது வேறு பொருட்களுடன் கட்டுவதற்குப் பயன்படும் ஒருவகைக் கண்ணிமுடிச்சு ஆகும். இது முடிவதற்கு மிகவும் இலகுவானது. இரண்டு முனைகளும் இல்லாவிட்டாலும், கயிற்றின் இடைப்பகுதியில் இதனை முடிய முடியும். இதனால் இது பல வேளைகளில் ஒரு பெறுமதியான முடிச்சாக அமைகிறது.

இதனை முடிவதற்கு, கயிற்றின் இடைப்பகுதியில் ஒரு தடத்தைப் போடவேண்டும். கழியொன்றின் முனைக்கு அருகில் தடத்தின் இரண்டு பகுதிகளையும் சுற்றவேண்டும். அதனைக் கயிற்றைச் சுற்றி அதன் கீழாக எடுக்கவேண்டும். பின்னர் அந்தத் தடத்தின் நுனியை எடுத்துக் கழியின் முனையூடாக மாட்டவேண்டும்.

## குறிப்புகள்


## இவற்றையும் பார்க்கவும்
* இரட்டை முளைக் கண்ணிமுடிச்சு
* முடிச்சு
* முடிச்சுக்களின் பட்டியல்

## வெளியிணைப்புகள்
* முளைக் கண்ணிமுடிச்சு 

பகுப்பு:முடிச்சுகள்
போர்ட்ரான்

**போர்ட்ரான்** அல்லது **ஃபோர்ட்ரான்** (Fortran, முன்னர் **FORTRAN** என்று தலைப்பெழுத்தில் இருந்தது) என்பது பொதுப்பயன்பாட்டுக்கான படிமுறையாக, ஆணைக்கோவைகளை நிரலாக எழுதி இயக்கப்படும் உயர்நிலைக் கணிமொழி. இது எண்கணிப்பாகத் தீர்வு காணவேண்டிய பணிகளுக்கு மிகச்சிறந்த மொழியாக நெடுங்காலமாகக் கருதப்பட்ட மொழி. ஃபோர்ட்ரான் மொழி ஐபிஎம் நிறுவனத்தின் கலிப்போர்னியாவில் உள்ள சான்ஃகொசே (San Jose) கிளையகத்தில் 1950களில் அறிவியல் பொறியியல் பயன்பாட்டிற்காக வளர்த்தெடுக்கப்பட்டு, அத்துறைகளின் முதன்மையான மொழியாக அரை நூற்றாண்டுக்கு மேலாக இருந்து வந்த மொழி. இன்றும் செறிவாக எண்கணிப்புகள் செய்ய வேண்டிய பயன்பாடுகளுக்கு (எ.கா. வானிலை முற்கூறல் பணிகள், பாய்மவியல் கணிமை, வேதியியல் கணிமை போன்ற துறைகள்) இது விருப்பமான தேர்வாக உள்ளது. உயர்திறன் கணிமைகளுக்கு மிகவும் பரவலாக இன்றும் இது தேர்வாகும் மொழி. உலகின் முவரிசை மீவிரைவுக் கணினிகளின் திறனை அளவீடு செய்யும் அளவலகு நிலைகளை (benchmarks) நிறுவி, வரிசைப்படுத்துவதிலும் இம்மொழி பயன்படுகின்றது.

ஃபோர்ட்ரான் (FORTRAN - FORmula TRANslator) மொழி 1957 ஆம் ஆண்டு அறிமுகப்படுத்தப்பட்டது. ஐபிஎம் நிறுவனத்தைச் சார்த யோன் பேக்கசு என்பவர் இதை ஆக்கினார். ஃபோர்ட்ரான் மொழி பலவடிவங்களில் வளர்ந்து வந்துள்ளது. எழுத்துகளை அதிகமாகப் பயம்படுத்து பணிகளின் தேவைகளை நிறைவு செய்ய ஃபோர்ட்ரான் 77 (FORTRAN 77) என்னும் நிரல்மொழியும், பின்னர் வரிசையடுக்குகள் மொழியும் (array programming), தனித்துப் பொருத்தப்படவல்ல மாடுலர் நிரல் மொழியும், ஆப்சக்டு-ஓரியன்டடு மொழி எனப்படும் செயப்பாட்டுப் பொருள் அடிப்படை நிரல்மொழியும், பின்னர் ஃபோர்ட்ரான் 95 என்னும் மொழியும், இன்னும் பின்னர் பொதுமைக்கூறு நிரல்மொழியும் (ஃபோர்ட்ரான் 2003) என பல தற்காலக் கூறுகளைக் கொண்டு விரிவடைந்து வந்துள்ளது.

## மேற்கோள்களும் அடிக்குறிப்புகளும்


பகுப்பு:நிரல் மொழிகள்
பகுப்பு:அமெரிக்கக் கண்டுபிடிப்புகள்
வியாபாரிமூலை

**வியாபாரிமூலை** என்பது இலங்கையின் வடமுனையில் வடமராட்சிப் பகுதியில் அமைந்துள்ள ஒரு ஊர். பருத்தித்துறையில் இருந்து மேற்காக காங்கேசன்துறை நோக்கி நீளும் கடற்கரையோர வீதியில் ஒரு கிலோமீற்றர் தூரம் சென்று மாலிசந்தி நோக்கி கிளைவிடும் தார்வீதியில் திரும்ப வியாபாரிமூலை கிராமம் வருகிறது.

வியாபாரிமூலையின் ஒவ்வொரு குறிச்சியும் தனித்துவமான பெயர்களைக் கொண்டது. வெள்ளையற்றணி, சிப்பிமணலடி, பெயர்ந்த ஆலடி, விராவளை, சின்னக்கிளானை, பெரியகிளானை, வாரியார்வளவு, கம்பளியப்பான், பலாப்பத்தை என்று காரணப் பெயர்களுடன் குறிச்சிகளின் பெயர்கள் உள்ளன. இக்கிராமத்தில் வணிகர்கள் நிறைந்திருந்ததால் இதற்கு வியாபாரிமூலையென்று பெயர் வந்தது என்பர்.

## இங்கு பிறந்து புகழ் பெற்றோர்
*1964 இல் அ. ந. கந்தசாமி அவர்களின் ஆய்வின் முயற்சியினால் மகாகவி பாரதியார் யாழ்ப்பாணத்துச் சாமி எனக் குறிப்பிட்டுத் தனது ஞானகுருவாகக் கொண்டிருந்த மௌனகுரு அருளம்பல சுவாமிகள் (யாழ்ப்பாணத்துச் சுவாமிகள்) பிறந்து வாழ்ந்த வியாபாரிமூலையில் விழா எடுக்கப்பட்டு நினைவுச் சின்னமும் நிறுவப்பட்டுள்ளது.

## மேற்கோள்கள்

## வெளி இணைப்புகள்
*viyaparimoolai.org 
*www.hainalama.wordpress.com

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
இரட்டை முளைக் கண்ணிமுடிச்சு

**இரட்டை முளைக் கண்ணிமுடிச்சு** என்பது கழி அல்லது அது போன்ற வேறு பொருட்களுடன் கயிறொன்றைக் கட்டுவதற்குப் பயன்படும் ஒரு கண்ணி முடிச்சாகும். இது, முளைக் கண்ணிமுடிச்சு முடியும்போது கூடுதலாக ஒரு சுற்றுச் சுற்றுவதன் மூலம் பெறப்படுகின்றது. இது படகுத் துறைகளில் படகுகளை முளைகளில் கட்டிவைப்பதற்குப் பயன்படுகின்றது. இது முகாமிடும் போது கூடாரங்களின் விளிம்புகளை முளைகளுடன் கயிறு மூலம் கட்டுவதற்கும் பயன்படுவதுண்டு. இலகுவாக முடியத்தக்க பாதுகாப்பான முடிச்சான இதனை, இலகுவாக அவிழ்த்தும் விடலாம்.

## முடியும் முறை

## குறிப்புகள்


## இவற்றையும் பார்க்கவும்
* முளைக் கண்ணிமுடிச்சு
* முடிச்சு
* முடிச்சுக்களின் பட்டியல்

## வெளியிணைப்புகள்
* முளைக் கண்ணிமுடிச்சும், இரட்டை முளைக் கண்ணிமுடிச்சும் 
* இரட்டை முளைக் கண்ணிமுடிச்சு முடிதல்

பகுப்பு:முடிச்சுகள்
கே. பாலாஜி

**கே. பாலாஜி** (*K. Balaji*, 24 சூன் 1934 – 2 மே 2009) பழம்பெரும் திரைப்பட நடிகரும் திரைப்படத் தயாரிப்பாளரும் ஆவார். கதாநாயகனாக, எதிரியாக, குணச்சித்திர நடிகராக தமிழ்த் திரையுலகில் கால் நூற்றாண்டுக்கு மேலாக நடித்து வந்தவர். படித்தால் மட்டும் போதுமா, பலே பாண்டியா உட்பட ஏராளமான தமிழ்ப் படங்களில் நடித்தவர். பல திரைப்படங்களை தயாரித்தும் இருக்கிறார். இவரது அசாத்தியமான வில்லத்தனத்தை பாராட்டி இவருக்கு "பீமன் பாலாஜி" பொருத்தமான பெயரை வழங்கினர்.

## வாழ்க்கைக் குறிப்பு
பாலாஜியின் பூர்வீகம் கேரளா. தொடக்க காலத்தில் இவர் சென்னை கிண்டியில் இருந்த நரசுஸ் சுடூடியோவில், தயாரிப்பு நிர்வாகியாக பணியாற்றினார். 1953 ஆம் ஆண்டில் வெளிவந்த ஔவையார் என்ற படத்தில் முதன் முதலாக நடித்தார். அதைத் தொடர்ந்து, சகோதரி, பலே பாண்டியா, படித்தால் மட்டும் போதுமா ஆகிய படங்களில் துணை நடிகராக நடித்துப் பிரபலமானார். மனமுள்ள மறுதாரம் (1958) படத்தில் கதைத் தலைவனாக நடித்தார்.

## படத் தயாரிப்பு
பாலாஜி தனது சுஜாதா சினி ஆர்ட்சு திரைப்படத் தயாரிப்பு நிறுவனம் மூலம் திரைப்படங்களைத் தயாரித்தார். ஜெமினி கணேசன் கதைத் தலைவனாக நடித்த அண்ணாவின் ஆசை என்ற படத்தை முதன் முதலாக சொந்தமாக தயாரித்தார். அதன்பிறகு சிவாஜி கணேசனை வைத்து தங்கை, என் தம்பி, திருடன், எங்கிருந்தோ வந்தாள், ராஜா, நீதி, என் மகன், உனக்காக நான், தீபம், தியாகம், நல்லதொரு குடும்பம் உள்பட 17 திரைப்படங்களை தயாரித்தார். சிவாஜியை வைத்து தொடர்ந்து அதிக படங்கள் தயாரித்த பட அதிபர் இவர்தான். இந்தி, தெலுங்கு, மலையாள படங்களை இவர் மறு தயாரிப்பு செய்து பல வெற்றிப் படங்களைக் கண்டவர். கமல், ரஜினிகாந்த் ஆகியோரை நடிக்க வைத்தும் வெற்றிப் படங்களை அளித்துள்ளார் பாலாஜி. மிகச் சிறந்த வகையில் குறித்த காலத்தில் படத்தை எடுத்து வெளியிடும் திறன் கொண்ட படத் தயாரிப்பாளராகவும் பாலாஜி திகழ்ந்தார்

பாலாஜியின் மனைவி பெயர் ஆனந்தவல்லி. இவர்களுக்கு சுரேஷ் பாலாஜி (கிரீடம் திரைப்படத்தைத் தயாரித்தவர்) என்ற மகனும், சுஜாதா, சுசித்ரா என்ற 2 மகள்களும் இருக்கின்றனர். சுசித்ராவை பிரபல மலையாள நடிகர் மோகன்லால் மணந்து இருக்கிறார்.

### நடித்த திரைப்படங்கள்

## இறப்பு
2009, மே 2 மாலை 5 மணிக்கு உடல்நலக் குறைவு காரணமாக அப்பல்லோ மருத்துவமனையில் பாலாஜி இறந்தார். இறக்கும் போது இவருக்கு வயது 74.

## மேற்கோள்கள்

## உசாத்துணை
* நடிகர் பாலாஜி காலமானார்
*தயாரிப்பாளர், நடிகர் பாலாஜி மறைவு
* Sujatha Cine Arts Entering the second innings 

பகுப்பு:தமிழ்த் திரைப்பட நடிகர்கள்
பகுப்பு:2009 இறப்புகள்
பகுப்பு:1934 பிறப்புகள்
பகுப்பு:சென்னை நடிகர்கள்
பகுப்பு:சென்னை திரைப்படத் தயாரிப்பாளர்கள்
இலிங்கோத்பவர்

**இலிங்கோத்பவர்** அல்லது **இலிங்கோற்பவர்** (*Lingodbhava*) எனப்படுவது சிவனது உருவத்திருமேனிகளில் ஒன்றாகும். இலிங்கோத்பவ மூர்த்தம் சிவாலயங்களின் கருவறையின் பின்புறச் சுவரில் மேற்கு நோக்கியவண்ணம் காணப்படும். சிவன் **ஆதியும் அந்தமும் இல்லா பெருஞ்சோதியன்** என்பதனை விளக்கும் வண்ணம் அமையப்பெற்ற இம்மூர்த்தம் மகா சிவராத்திரி விழாவுடன் தொடர்புடையது.

## தோற்றம்
சிவாலயங்களின் கருவறையின் பின்புறம் நின்ற திருக்கோலத்தில் சோதிப்பிழம்பாக அடியும் முடியும் காணவொண்ணாதவாறு இருக்கும் இச் சிவமூர்த்ததின் அடியில் பன்றி வடிவத்தில் விஷ்ணுவும் முடியில் அன்னம் வடிவில் பிரம்மனும் காணப்படுவர். சிவராத்திரி தினத்தன்று இம்மூர்த்ததிற்கு சிறப்பு பூசனைகள் இடம்பெறும்.

## திருமுறை
திருமாலும் நான்முகனும், தானும் வார்கழற் சீல மும்முடி தேட நீண்டெரி, போலும் மேனியன் பூம்பு கலியுட் பால, தாடிய பண்பன் நல்லனே. 

பொருள் - திருமால் மற்றும் நான்முகன் ஆகியோர் நீண்ட திருவடிப் பெருமையையும், திருமுடியையும் தேட எரிபோலும் மேனியனாய் நீண்டவனும், அழகிய புகலியுள் பால் முதலியவற்றை ஆடி உறைபவனும் ஆகிய பண்பினன் நமக்கு நன்மைகள் செய்பவன்.

## திருவருட்பா == —[[இராமலிங்க அடிகள்]]

## சிவராத்திரியும் இலிங்கோத்பவரும்
சிவனது இலிங்கோத்பவ வடிவிற்கும் சிவராத்திரிக்கும் மிகுந்த தொடர்புள்ளது. இலிங்க புராணத்தின்படி ஒருமுறை திருமாலுக்கும் நான்முகனுக்கும் தம்முள் யார் உயர்ந்தவர் என வாதம் உண்டாயிற்று. இதனைத் தீர்க்க சிவனிடத்தே சென்று முறையிட்டனர். அப்பொழுதே சிவன் இலிங்கோத்பவர் உருக்கொண்டு இதன் அடியையோ முடியையோ முதலில் காண்பவரே உயர்தவராவார் எனக் கூற, திருமால் பன்றி உருகொண்டு அடியினையும், நான்முகன் அன்ன உருகொண்டு முடியினையும் காணத் துணிந்தனர். ஈற்றில் இருவரும் அடியினையோ முடியினையோ காணவொண்ணாது தோல்வியுற்று சிவனே உயர்ந்தவர் என உணர்ந்தனர். இந்நாளே சிவராத்திரி விழாவாக கொண்டாடப்படுகின்றது. சிவராத்திரி தினத்தன்று 3ம் சாமப்பூசனை காலம் இலிங்கோற்பவ காலம் என குறிப்பிடப்பட்டு இவ்வேளை இலிங்கோற்பவருக்கு சிறப்பு முழுக்குகள் இடம்பெறும்.

## திருவண்ணாமலை
இந்த திருவுருவமேனி தத்துவத்தை உணர்த்துவதே திருவண்ணாமலை கோயில். நெருப்பின் உருவமாக லிங்கோத்பவர் நின்ற இடம். இங்கு வருடந்தேறும் நடைபெறும் "அண்ணாமலை ஜோதி" விழா, இதை நினைவுகூர்கிறது.

## சிற்ப வளர்ச்சி
தமிழகத்தில் முதன்முதலில் இராசசிம்ம பல்லவனாலே (பொ.ஊ. 700–730) காஞ்சிபுரம் கைலாசநாதர் கோயில் இலிங்கோத்பவர் சிற்பம் அமைக்கப்பட்டதாக கூறப்படுகின்றது. இதன் பின்னர் முதலாம் பராந்தக சோழன் (பொ.ஊ. 907–953) காலத்திலே சிவாலயங்களின் கருவறையின் பின்புறம் அதுவரைக்கும் அமைக்கப்பட்டிருந்த அர்த்தநாரீசுவரர் படிமத்திற்கு பதிலாக இலிங்கோத்பவர் அமைக்கப்படுவது தொடங்கலாயிற்று. இதன் தொடர்ச்சியாக பிற்கால சோழர்களாலும் இம்முறை கைகொள்ளப்பட்டு இற்றைவரையும் பேணப்படுகின்றது.

## இவற்றையும் பார்க்க
*மகா சிவராத்திரி
*சிவன்

## உசாவு துணை
1.***திருகோடிக்காவல் இலிங்கோத்பவ மூர்த்தி சிற்பம் ஒர் ஆய்வு*** கட்டுரை - ***முனைவர் மு.கலா*** வாழ்வியல் சுரங்கம், கலைஞன் பதிப்பகம்.

## வெளி இணைப்புகள்
யார் படைப்பாளி, யார் படைப்புபகுப்பு:மகேசுவர மூர்த்தங்கள்
பகுப்பு:சிவ உருவத்திருமேனிகள்
சிறு முடிச்சு

**சிறு முடிச்சு** (Small knot) அல்லது **கீழைத்தேச முடிச்சு** (Oriental knot) என்பது ஆண்களுடைய கழுத்துப்பட்டி கட்டுவதற்கான மிக எளிமையான முறையாகும். இது எளிமையான முடிச்சாக இருந்தும் இது பெருமளவுக்கு அறியப்பட்ட முடிச்சு அல்ல. இலகுவாக அவிழ்க்க முடியாமையே இதற்குக் காரணமாக இருக்கலாம் எனக் கருதப்படுகிறது. சுலபமாக அவிழ்க்கப்படக்கூடிய முடிச்சுக்களுடன் பழக்கப்பட்டவர்களுக்கு இந்த முடிச்சை அவிழ்ப்பது சினம் ஊட்டியிருக்கலாம். அத்துடன் கழுத்துப்பட்டியின் அகலப் பகுதிக்குப் பின்னே மறையும் மெல்லிய முனை வெளியே தெரிய வந்தாலும் அதன் பின்புறம் தெரியும் வகையில் இருப்பது பொதுவாக விரும்பப்படுவதில்லை. ஆனால், சிறு முடிச்சில் இவ்வாறு இருப்பதும் இது விரும்பப்படாமைக்கு ஒரு காரணமாக இருக்கலாம்.

"கழுத்துப்பட்டி கட்டுவதற்கான 85 வழிகள்" என்னும் நூலின் காணப்படும் குறியீட்டு முறையின்படி இந்த முடிச்சை Lo Ri Co T என்னும் குறியீட்டினால் குறிப்பிடுவர்.

## கட்டும் முறை

Image:Tie diagram inside-out start.svg
Image:Tie diagram inside-out l-r.svg
Image:Tie diagram inside-out r-c-end.svg


## இவற்றையும் பார்க்கவும்
*Four-in-hand knot
*பிராத் முடிச்சு
*அரை வின்ட்சர் முடிச்சு
*வின்ட்சர் முடிச்சு

## வெளியிணைப்புகள்
* 
* சிறு முடிச்சு டைநாட்.காம் தளத்தில்

பகுப்பு:முடிச்சுகள்
பகுப்பு:கழுத்துப்பட்டிகளுக்கான முடிச்சுகள்
கற்றது தமிழ்

**கற்றது தமிழ்** (முன்பு *தமிழ் எம்.ஏ.* எனப் பெயரிடப்பட்டது) 2007 ஆம் ஆண்டு ராம் இயக்கத்தில், சிவப்பிரசாத் மற்றும் சல்மரா மொகம்மது ஷெரீஃப் தயாரிப்பில் வெளியான திரைப்படம் ஆகும். இதில் ஜீவா மற்றும் அஞ்சலி நடித்திருந்தனர்.

## வரவேற்பு
வர்த்தக ரீதியில் பெரிய வெற்றியை பெற்றிருக்காவிடினும் சிறந்த விமர்சனங்க‌ளை பெற்ற, சர்ச்சைக்குரிய சமூக கருத்துக்களை தாங்கிய இப்படம் தமிழ் திரைவரலாற்றில் ஒரு குறிப்பிடத்தக்க படைப்பாகும்.

## விமர்சனம்
ஆனந்த விகடன் வார இதழில் எழுதிய விமர்சனத்தில் "இயக்குநர் ராம்க்கு இது முதல் படம். அசரடிக்கிற அழகும் ஆயாசப் படவைக்கிற அபத்தங்களும் சரிபாதியாக வந்திருக்கிறது ‘கற்றது தமிழ்’. இந்தப் படம் அவருக்குக் கற்றுத் தரும் விஷயங்கள், அடுத்த படம் சிறந்த படமாக அமைய உதவும்!" என்று எழுதி  மதிப்பெண்களை வழங்கினர்.
## மேற்கோள்கள்

## வெளியிணைப்புகள்
*
*

பகுப்பு:2007 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:யுவன் சங்கர் ராஜா இசையமைத்துள்ள திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:ஜீவா நடித்துள்ள திரைப்படங்கள்
பிரிட்டன்

#பிரிட்டனியர் (Briton).
#ஐக்கிய இராச்சியம் (Britain).
சென்னைப் புறநகரக் காவல்

**சென்னைப் புறநகரக் காவல்** இந்தியாவின் தமிழக மாநிலத்தின் சென்னை மாவட்டத்தை ஒட்டிய புறநகர்ப் பகுதிகளில் பாதுகாக்கும் பணிக்காக ஜூலை 23, 2008 ஆம் ஆண்டு சென்னை மாநகரக் காவல் (புதன்கிழமை) ஆணையரகத்தினிலிருந்து பிரிந்து தனித்த ஆணையரகமாக சென்னைப் புறநகர் ஆணையரகத்தின் கீழ் இயங்குகின்றது.

இந்த ஆணையரகம் (செயின்ட் தாமஸ் மவுண்ட்) புனித தாமஸ் மவுண்ட்டைத் தலைமையகமாகக் கொண்டு அதனடுத்து வரும் இரண்டு காவல்துறை மாவட்டங்களாக மாதவரம்  மற்றும் அம்பத்தூர் ஆகிய மூன்று காவல்துறை மாவட்டங்களை உள்ளடக்கிய ஆணையரகமாக செயல்படுகின்றது.

இதன் கீழ் **39  காவல் நிலையங்களும்**, **8 அனைத்து மகளிர் காவல் நிலையங்களும்** செயல்படுகின்றன.

இந்த ஆணையரகத்துக்குத் துணை புரிபவர்களாக *இரு துணை ஆணையர்கள், 14 உதவி ஆணையர்கள், 36 ஆய்வாளர்கள், 42 உதவி ஆய்வாளர்கள் (துணை ஆய்வாளர்கள்) மற்றும் பிற படிநிலையில் உள்ளவர்கள் 287 பேர்களும்  அடங்குவர்.*

இந்த ஆணையரகத்தின் முதல் ஆணையராக **திரு எஸ்.ஆர். ஜாங்கிட்** ஆணையரகம் துவங்கியது முதல் (சென்னை மாநகரக் காவல் ஆணையரகத்தில் கூடுதல் ஆணையராகப் பணி புரிந்தவர்)  தற்பொழுது வரை பொறுப்பு வகித்து வருகின்றார்.

## புதிய ஆணையரகம் உருவாகியதின் பின்னணி
செங்கை கிழக்கு மாவட்டத்தின் 41 நிலையங்கள் சென்னை மாநகரக் காவல் துறையோடு ஏற்கனவே இணைக்கப்பெற்றதினால், சென்னை காவல் துறைக்கு கூடுதல் சுமையானதின் காரணமாகவும், எதிர்பார்த்த பலன் கிட்டாததினாலும் இப்புதிய ஆணையரகம் உருவாக்கப்பட்டது. இவ்வாணைய நிர்மாணிப்பிற்காகவும், கூடுதல் மனிதத்திறனைப் பயன்படுத்துவதற்காகவும் அரசு 8.44 கோடி ரூபாய் ஒதுக்கியது.

## காவல்நிலையங்கள்

## வெளி இணைப்புகள்

* தமிழ்நாடுக் காவல்- இணையம்
* இந்து நாளிதழ்:  இந்தியத் தர நிறுவனம்- குழு சென்னைக் காவல் நிலையங்களில் ஆய்வு மேற்கொண்டது 
* தமிழ்நாடுக் காவல் சென்னை மாநகரம் -தகவல்கள்

## மேற்கோள்கள்

﻿

பகுப்பு:சென்னை
பகுப்பு:தமிழ்நாடு காவல்துறை
பல்லடுக்கு கட்டமைப்பு

நிரலாக்கத்தில் **பல்லடுக்கு கட்டமைப்பு** என்பது தரவு மேலாண்மை, செயலாக்கம், காட்சிப்படுத்தல் ஆகியவை ஏரண முறையில் பிரித்து அமைக்கப்பட்ட மென்பொருள் வடிவமைப்பு ஆகும்.  இவ்வாறு அக்கறைகளை பிரித்து கட்டமைப்பதன் மூலம் ஒன்றை யொன்று தங்கி இருப்பது குறைக்கப்படுகிறது.  அங்கங்கள் modules ஆக நிறைவேற்றப்பட்ட ஒருங்கிணக்கப்படலாம்.  இத்தகைய நிரல்களை மாற்றம் செய்வது, பராமரிப்பது, வழுக் கண்டுபிடிப்பது இலகு.  இது மாதிரி-காட்சி-கட்டுப்பாட்டகம் முறையை ஒத்தது ஆகும்.  

## வெளி இணைப்புகள்
* Add Power to Your PHP With Multi-Tiered Applications 

பகுப்பு:மென்பொருள் கட்டமைப்பு
சுழல்

கணிதத்திலும், கணினியியலிலும் **சுழல்** என்பது ஒரு பின்வரும் பண்புள்ள செயலியை வரையறை செய்யும் முறை. ஒரு செயலியின் வரையறையில் அதே செயலி பயன்படுமானல் அதை சுழல் செயலி (recursive function) என்பர். கணினி அறிவியலில், **மறுசுழற்சி** என்பது ஒரு கணக்கீட்டு சிக்கலைத் தீர்ப்பதற்கான ஒரு முறையாகும், அங்கு தீர்வு அதே சிக்கலின் சிறிய நிகழ்வுகளுக்கான தீர்வுகளைப் பொறுத்தது.சுழலீடு, மீளீடு, தொடரீடு என்றும் குறிக்கலாம். பொதுவாக மீண்டும் மீண்டும் தம்மை மாதிரி தோற்றம் தரும் செயலாக்கத்துக்கும் சுழல் என்பர்.

## நிரல் எடுத்துக்காட்டு
### கூட்டுதல்


```php
<?php
header('Content-Type: text/html;charset=utf-8');
mb_language('uni');
mb_internal_encoding('UTF-8');

// கூட்டு: 1 + 2 + 3 + 4 + 5 + ... + n
$பதில் = கூட்டு(5);
echo "விடை: " . $பதில்;

function கூட்டு($x) {
  if ($x == 1) {             // our base case
     return 1;
  }else {
     return $x + கூட்டு($x-1);  // <--calling itself.
  }
}
?>
```




```
விடை: 15
```



### எண்ணுதல்


```php
<?php
function count_to_10($n){
  if ($n <= 10){
     echo $n."<br />";
     $n++;
     count_to_10($n);
  }
}
count_to_10(3);
?>
```




```
3
4
5
6
7
8
9
10
```


## மேற்கோள்கள்


## இவற்றையும் பாக்க
* பிபனாச்சி எண்கள்

பகுப்பு:நிரலாக்கம்
வின்ட்சர் முடிச்சு

**வின்ட்சர் முடிச்சு** (Windsor knot) என்பது ஆண்களுக்கான கழுத்துப்பட்டிகளைக் கட்டுவதற்குப் பயன்படும் ஒரு முடிச்சு ஆகும். அரை வின்ட்சர் முடிச்சிலிருந்து வேறுபடுத்துவதற்காக இதனை முழு வின்ட்சர் முடிச்சு என்றும் குறிப்பிடுவது உண்டு. கழுத்துப்பட்டிகளுக்கான பிற முடிச்சுகளுடன் ஒப்பிடும்போது இது அதிக அகலம் கொண்ட முக்கோண வடிவமாகக் காணப்படும். இதன் பெயர் வின்ட்சரின் டியூக்கான முடிதுறந்த மன்னர் எட்டாம் எட்வார்டின் பெயரைத் தழுவி ஏற்பட்டதாகக் கருதப்பட்டது ஆனால் உண்மையில் இப்பெயர் அவரது பாட்டனான ஏழாம் எட்வார்டின் பெயரைத் தழுவி ஏற்பட்டதாகும். இந்த டியூக் அகலமான முடிச்சுடன் கழுத்துப்பட்டி கட்டுவதையே விரும்பினார். அதனால், இவர் தனது கழுத்துப் பட்டிகளை தடிப்புக்கூடிய துணிகளைப் பயன்படுத்தித் தைப்பித்ததாகக் கூறப்படுகின்றது. 

## இவற்றையும் பார்க்கவும்
* முடிச்சு
* முடிச்சுக்களின் பட்டியல்

## வெளியிணைப்புகள்

பகுப்பு:கழுத்துப்பட்டிகளுக்கான முடிச்சுகள்
தேவயானி

::இதே பெயரைக் கொண்ட நடிகையைப் பற்றி அறிய, தேவயானி (நடிகை) என்ற பக்கத்தைப் பார்க்கவும்.

**தேவயானி** அசுர மன்னன் விருபசேனனின் ராஜகுருவான சுக்கிராச்சாரியாரின் மகள். சுக்கிராச்சாரியிடம் சஞ்சீவனி மந்திரம் கற்க சீடனாக வந்த பிரகஸ்பதியின் மகன் கசன் மீது ஒரு தலைக்காதல் கொண்டாள். ஆனால் கசன் குருவின் மகள், சகோதரிக்கு சமம் என்று கூறி தேவயானியின் காதலை ஏற்க மறுத்தான். அதனால் ஆத்திரம் அடைந்த தேவயானி கசனை தன் தந்தை சுக்கிராச்சாரியிடம் கற்ற மந்திர வித்தை பலிக்காமல் போகக்கடவது என சாபமிட்டாள். பதிலுக்கு கசன், உன்னை ஒரு அந்தணர் திருமணம் செய்யாது, ஒரு சத்திரியன் திருமணம் செய்து கொள்வான் என்று சாபமிட்டான்.

## தேவயானியின் திருமணம்
கசனின் சாபப்படி, தேவயானி சந்திர குல மன்னன் யயாதியை  மணந்தாள். தேவயானிக்கு யது, துர்வசு ஆகிய இரண்டு மகன்கள் பிறக்கின்றனர். தேவயானியின் தோழியும், பணிப்பெண்ணுமாகிய சர்மிஷ்டையை இரகசியமாக திருமணம் செய்து கொள்கிறான் யயாதி. அவள் மூலம் யயாதிக்கு மூன்று குழந்தைகள் பிறக்கிறது. இந்த விசயம் அறிந்த தேவயானி தன் தந்தையிடம் முறையிட, சுக்கிராச்சாரியர் யயாதிக்கு கிழட்டுத்தன்மையை அடையும்படி சாபம் இடுகிறார். தவறை உணர்ந்த யயாதி, சாபவிமோசனம் கேட்கிறான். அதற்கு சுக்கிராச்சாரியார், உனது கிழட்டுத்தன்மையை உனது மகன்கள் ஏற்றால் உனது கிழட்டுத்தன்மை நீங்கும் எனக் கூறுகிறார். யயாதியின் இரண்டாம் மனைவியான சர்மிஷ்டையின் இளைய மகன் புரு தனது தந்தையின் கிழட்டுத்தன்மையை பெற்று, தனது இளமையை தனது தந்தையான யயாதிக்கு அளிக்கிறான்.

## புருவின் வழித்தோன்றல்கள்
பின்னர் பல ஆண்டுகளுக்குப் பின், யயாதி மீண்டும் தனது இளமையை தன் மகன் புருவிற்கு திருப்பி அளித்து, தனது கிழட்டுத்தனத்தை திரும்பப் பெற்றுக் கொள்கிறான். இந்த புருவின் வழித்தோன்றல்களே சந்திர குலத்தில் பிறந்த சாந்தனு, பீஷ்மர்,  பாண்டவர் மற்றும் கௌரவர் ஆவர்.

## யதுவின் வழித்தோன்றல்கள்
யயாதி-தேவயானிக்கு பிறந்த மூத்த மகன் யதுவின் வழித்தோன்றல்களே யாதவகுலத்தினர் ஆவர். ஸ்ரீகிருஷ்ணரும் பலராமரும் யதுவின் குலத்தவர் ஆவர்.

## வெளி இணைப்புகள்
*தேவயானியின் கதை - பாகம் 1 - காணொளி
*தேவயானியின் கதை - பாகம் 2 - காணொளி

பகுப்பு:இந்து தொன்மவியல் மாந்தர்
பெயர் மாற்றம்

**பெயர் மாற்றம்** (*name change*) என்பது அடிப்படையில் ஒருவருக்கு பிறப்பின் போது இட்ட பெயரை பின்னாளில் மாற்றத்திற்குள்ளாக்கும் அல்லது வேறு பெயரைப் பதிவு செய்யும் உத்தியாகும்.

பெயர் மாற்றம் செய்யும் அடிப்படைச் சட்டம் பொதுவாக அனைத்து நாடுகளின் சட்ட முறைமைகளில் ஒருவர் தன் பெயரை சட்டப்பூரவமாக மாற்றிக்கொள்ள வழங்கப்பட்ட அனுமதியாகும். இவர் பிறப்பின் பொழுது, திருமணத்தின் பொழுது,  தத்துஎடுத்தலின் பொழுது கொடுக்கப்பட்ட பெயரிலிருந்து தன் பெயரை மாற்றிக்கொள்ள வழி வகுக்கின்றது. அவர் வாழிடம் சார்ந்த இடங்களில் இந்த மாற்றங்கள் நடைபெறுவதற்கு ஏதுவான இடமாகும். பொதுச் சட்டத்தில் இதற்கான நீதிமுறைமை, வரைமுறைகள் இலகுவாக்கப்பட்டுள்ளன. ஆனல் உரிமையியல் சட்டத்தில் இதன் நீதிமுறைமை வரையரைகள் சற்று கட்டுப்பாடுகள் கொண்டவை.

## உரிமையியல் சட்டம்
பொதுவாக பெயர் மாற்றத்தில் உரிமையியல் சட்டம் பின்பற்றுகின்ற நாட்டில் பொதுச்சட்டத்தை பின்பற்றுகின்ற நாடுகளைப் போல் அல்லாமல் இதன் நீதிமுறைமைகள் வேறுபட்டிருக்கின்றன. பெயர் மாற்றத்தின் பொழுது அரசின் ஒப்புகை கோரப்படுகின்றது. அப்படி கோரப்பட்டாலும் ஏப்பொழுதாவது அனுமதி வழங்கப்படுகின்றது. இந்த முறை பின்பற்றுவதற்கான காரணம் பொதுமக்களின் நன்மைக் கருதி அவர்கள் தனிச்சிறப்புடன் அடையாளம் காணக்கூடியப் பெயர்கள் உதாரணமாக அரசாங்கப் பதிவேடுகள், அவர்களை அடையாளப்படுத்தக்கூடிய வருகைப்பதிவேடுகள், தனி அடையாள எண்கள், நியாயமான, விவேகமான புணராலோசணைத் தேவைக்காக இம்முறை பின்பற்றப்படுகின்றது.

## பெயர் மாற்ற நோக்கங்கள்
* திருமணத்தின் பின் நேரடியாகவே சட்ட ரீதியாக பெயர் மாற்றதிற்குள்ளாகின்றது. ஆயினும் சிலர் தமது குடும்பப் பெயர் நிலைப்பதற்காக அதனையும் சேர்த்துவைத்திருப்பர். எ.கா: இலங்கையின் முன்னாள் சனாதிபதி சந்திரிக்கா பண்டாரநாயக்க குமாரதுங்க.
* தத்தெடுத்தலின் போது வளர்ப்புத் தந்தையின் பெயரை இடுவதற்கான சட்ட அனுமதி.
* தனது மதப் பின்பற்றல்களை மாற்றுகின்ற ஒருவர் அதற்கேற்ப பெயரை மாற்றுதல்.
* பெயரிலுள்ள இன,சாதி அடையாளத்தினை மறைப்பதற்காக பெயரை மாற்றுதல்.
* எழுத்துத்தறை முதலானவற்றில் உள்ளவர்கள் பிரபல்ய நோக்கில் செய்யும் பெயர் மாற்றம்.
* சோதிட நோக்கிலான பெயர் மாற்றம்
* பழைய பெயர், அழகற்ற பெயர், பொருளற்றபெயர், என்பவற்றுக்காக மாற்றுதல்.

## நன்கறியப்பட்ட பெயர்மாற்றங்கள்
* மிண்டி காலிங் - இயற்பெயர் வேரா சொக்கலிங்கம்
* வைகோ - இயற்பெயர் வை. கோபால்சாமி
* இரா. நெடுஞ்செழியன் - நாராயணசாமி
* கே. ஏ. மதியழகன் - சோமசுந்தரம்
* மறைமலை அடிகள் - வேதாசலம்
* பெருஞ்சித்திரனார்- இராசமாணிக்கம்
* பாரதிதாசன் - கனக சுப்புரத்தினம்
* சத்யராஜ் - ரெங்கராஜ்  
* இரா. செழியன் - சீனிவாசன்
* க. அன்பழகன் - ராமையா
* நடிகர் ஜீவா - அமர்
* நடிகர் வையாபுரி - இராமகிருஷ்ணன்
* நடிகை ஊர்வசி - கவிதா ரஞ்சினி

## மேற்கோள்கள்

பகுப்பு:சட்டம்
பகுப்பு:உரிமைகள்
பகுப்பு:பெயரிடல் மரபு
மனிதநேய மக்கள் கட்சி

**மனிதநேய மக்கள் கட்சி** தமிழ்நாடு மாநில அரசியல் கட்சியாகும். இது தமிழ்நாடு முஸ்லிம் முன்னேற்றக் கழகத்தின் அரசியல் பிரிவாக பிப்ரவரி 2009 ஆம் ஆண்டில் ஆரம்பிக்கப்பட்டது. *மக்கள் உரிமை* எனும் அதிகாரப்பூர்வ இதழை இக்கட்சி வெளியிடுகிறது. தற்போது இதன் தலைவராக பேரா. எம். எச். ஜவாஹிருல்லா, பொதுச் செயலாளராக ப. அப்துல் சமது, பொருளாளராக கோவை உமர் ஆகியோர்  உள்ளனர்.

## மக்களவைத் தேர்தல் 2009
கட்சி ஆரம்பித்த 3 மாதங்களில், 2009 ஆம் ஆண்டு நடந்த மக்களவைத் தேர்தலில் மமக 4 தொகுதியில் கூட்டணியின்றி தனித்து நின்று கணிசமான வாக்குகள் பெற்று வெற்றி வாய்ப்பை இழந்தது.

வேட்பாளர்கள் விபரம்:-
#மயிலாடுதுறை மக்களவை தொகுதி-ஜவாஹிருல்லாஹ்
#மத்திய சென்னை மக்களவை தொகுதி - செ.ஹைதர் அலி
#இராமநாதபுரம் மக்களவைத் தொகுதி-சலிமுல்லாகான்
#பொள்ளாச்சி மக்களவை தொகுதி-உமர்.

## தமிழ்நாடு சட்டமன்றத் தேர்தல், 2011
2011 சட்டமன்றத் தேர்தலில் அதிமுகவுடன் கூட்டணி அமைத்து சேப்பாக்கம், இராமநாதபுரம், ஆம்பூர் ஆகிய தொகுதிகளில் போட்டியிட்டது. இதில் ஆம்பூரில் அஸ்லம் பாஷாவும், இராமநாதபுரத்தில் பேரா. எம். எச். ஜவாஹிருல்லாவும் வெற்றி பெற்று இக்கட்சியின் முதல் சட்டமன்ற உறுப்பினர்களாக தேர்ந்தெடுக்கப்பட்டனர்.

## தமிழ்நாடு சட்டமன்றத் தேர்தல், 2016
* தமிழ்நாடு சட்டமன்றத் தேர்தல், 2016 இல்  திமுக கூட்டணியில் மனிதநேய மக்கள் கட்சி போட்டியிடும் என்று அக்கட்சியின் தலைவர் ஜவாஹிருல்லா, 2016 மார்ச் 19 அன்று அறிவித்தார்..
* திமுக கூட்டணியில் மனிதநேய மக்கள் கட்சிக்கு 5 தொகுதிகள் ஒதுக்கப்பட்டது..
* இக்கட்சிக்கு ஒதுக்கப்பட்ட உளுந்தூர் பேட்டை தொகுதியை மீண்டும் திமுகவுக்கே கொடுத்துள்ளது. நாகை, இராமநாதபுரம், ஆம்பூர், தொண்டாமுத்தூர் ஆகிய தொகுதிகளில் மட்டும் போட்டியிடுகிறது..
2016 தமிழக சட்டமன்றத் தேர்தலில் போட்டியிட்ட அனைத்து தொகுதிகளிலும் வெற்றி வாய்ப்பை இழந்தது.

## தமிழ் நாடு சட்டமன்ற உறுப்பினர்கள்
2011 ஆம் ஆண்டு முதல் 2021 வரை சட்ட மன்ற உறுப்பினர்களாக இருந்தவர்கள்

## தமிழ்நாடு சட்டமன்றத் தேர்தல், 2021
2021 சட்டமன்றத் தேர்தலில் திமுகவுடன் கூட்டணி அமைத்து இரண்டு தொகுதிகளில்  போட்டியிட 
உடன்பாடு ஒப்பந்தம் கையெழுத்தானது.
## மேற்கோள்கள்

## இவற்றையும் பார்க்க
* தமுமுக

## வெளியிணைப்புகள்
* மனிதநேய மக்கள் கட்சி இணையத்தளம் 

பகுப்பு:தமிழக அரசியல் கட்சிகள்
பகுப்பு:தமிழக இஸ்லாமிய அமைப்புகள் மற்றும் கட்சிகள்
பகுப்பு:2009இல் நிறுவப்பட்ட அரசியல் கட்சிகள்
கணினிக் கோப்பு

**கணினிக் கோப்பு** (*Computer File*) என்பது கணினியில் சேமிக்கப்பட்ட ஒரு தகவல் தொகுப்பாகும். கோப்பு(இலத்தீன்: *filum*) ஒன்றின்  தகவல் தொகுப்பை, அதன் கோப்புநீட்சிப் பெயரைக் கொண்டு, மீட்டெடுத்து கையாளலாம். இன்றைய கணினிகள் அனைத்திலும் தரவுகள் நிரல்கள் உட்பட அனைத்து தகவல்களும் கோப்புக்களாகவே சேமிக்கப்படுகின்றன. தகவலின் தன்மையைப் பொறுத்து கோப்புக்களின் வகை மாறும். இதை கோப்புப் பெயரின் நீட்சியைக் (extension) கண்டு அறியலாம். எடுத்துக்காட்டாக, .txtஎன்ற கோப்புநீட்சியானது, உரைக்கோப்பினைக் குறிக்கிறது. அதுபோலவே, .csv என்ற நீட்சி இருந்தால், அது அணித்தரவுக்கோப்பினையும், .ods என்ற நீட்சியை ஒரு கோப்புப் பெற்றிருந்தால், அது கட்டற்ற விரிதாள்  என்பதையும் குறிக்கிறது.

## மேற்கோள்கள்

பகுப்பு:கணினிக் கோப்புக்கள்
ஏகன்

***ஏகன்*** (*Aegan*) ராஜூ சுந்தரத்தின் இயக்கத்தில் 2008 ஆம் ஆண்டில் வெளிவந்த தமிழ்த் திரைப்படம் ஆகும். இந்தப் படத்தை ஜங்கரன் இண்டர்நேஷனல் பிலிம்ஸ் தயாரித்தது. அஜித் குமார், நயன்தாரா, நவ்தீப், பியா, நாசர், ஜெயராம் ஆகியோர் இப்படத்தில் முக்கிய பாத்திரங்களில் நடித்தனர்.

## கதை
அஜீத் ஒரு அதிரடி போலீஸ் அதிகாரி. ஒன்மேன் ஆர்மி என்று தந்தை நாசரே வர்ணிக்கும் அளவுக்கு தனியாளாக அடித்துத் துவம்சம் செய்யும் போலீஸ் இவர். வில்லன் சுமனுடைய பழைய கூட்டாளி தேவன் போலீஸ் அப்ரூவராக மாறிவிட, அவரைக் கொன்று விடத் துடிக்கிறார் சுமன். இதனால் மறைந்து வாழ்கிறார் தேவன். அவருக்கு ஒரே ஒரு மகள் (பியா). ஊட்டியில் ஒரு கல்லூரியில் படிக்கிறார்.

பியாவின் உயிருக்கு சுமனால் ஆபத்து வரும் எனக் கருதும் போலீஸ், அவரைப் பாதுகாக்கும் பொறுப்பை அஜீத்திடம் விடுகிறது. போலீஸ் என்று தெரியாமல் ஒரு மாணவரைப் போல மாறுவேடத்தில் போய் இதைச் செய்ய வேண்டும், அதே நேரம் பியாவின் தந்தை தேவனணையும் கண்டுபிடிக்க வேண்டும். இந்த பணியில் அஜீத் எப்படி தன் திறமையைக் காட்டி ஏகனாக உலா வருகிறார் என்பது மீதிக்கதை.

## நடிகர்கள்

## பாடல்
இப் படத்திற்கு யுவன் ஷங்கர் ராஜா இசை அமைத்திருந்தார்.

## விமர்சனம்
ஆனந்த விகடன் வார இதழில் வந்த விமர்சனத்தில் "பன்ச் டயலாக், படு சூடான சண்டைக் காட்சிகள் என்று பார்த்துப் பழக்கப்பட்ட அஜீத்தை வைத்து காமெடிக் கதை சொல்லி இருக்கிறார் அறிமுக இயக்குநர் ராஜூ-சுந்தரம்... படம் முழுக்க பில்லா ஹேங் ஓவர்! வில்லனின் அடியாட்கள் பார் இருட்டிலும்கூட கூலிங் கிளாஸ் அணிந்து மிரள வைக்கிறார்கள்... காமெடிப் படம் எடுக்கலாம். படத்தையே காமெடியாக எடுத்தால்..." என்று எழுதி  மதிப்பெண்களை வழங்கினர்.

## மேற்கோள்கள்

## வெளியிணைப்புகள்
*
*

பகுப்பு:2008 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அஜித் குமார் நடித்துள்ள திரைப்படங்கள்
பகுப்பு:யுவன் சங்கர் ராஜா இசையமைத்துள்ள திரைப்படங்கள்
பகுப்பு:நயன்தாரா நடித்த திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:ஜெயராம் நடித்த திரைப்படங்கள்
யாக்கோபு சூமா

**யாக்கோபு சூமா** (*Jacob Gedleyihlekisa Zuma*, பிறப்பு: ஏப்ரல் 12, 1942) தென்னாபிரிக்காவின் குடியரசுத் தலைவர். இவர் 2009 ஆம் ஆண்டில் இடம்பெற்ற பொதுத்தேர்தலில் வெற்றி பெற்று நாட்டின் தலைவரானார். இவர் 14 பிப்ரவரி 2018 வரை பதவியில் இருந்தார். இவர் ஆபிரிக்க தேசிய காங்கிரஸ் கட்சியின் தலைவராகவும் இருக்கிறார். 2007, டிசம்பர் 18 இல் காங்கிரஸ் கட்சியின் தேசிய மாநாட்டில் இவர் அக்கட்சியின் தலைவராகத் தேர்ந்தெடுக்கப்பட்டார். இவர் தென்னாபிரிக்கப் பொதுவுடமைக் கட்சியின் உறுப்பினராகவும் இருக்கிறார்.

சூமா அரசியல் ஊழல், பாலியல் குற்றங்களுக்காகப் பல வழக்குகளில் சம்பந்தப்பட்டுள்ளார். பாலியல் குற்றத்தில் இருந்து இவர் பின்னர் விடுவிக்கப்பட்டிருந்தார். 2009, ஏப்ரல் 6 இல் இவர் அனைத்துக் குற்றங்களில் இருந்தும் விடுவிக்கப்பட்டார்.

## 2021 தென்னாப்பிரிக்கா கலவரம்
முன்னாள் அதிபர் **ஜேக்கப் ஜூமா** கைதுக்குப் பிறகு அந்நாட்டில் சூலை 2021-இல் ஏற்பட்ட கலவரத்தால் பலியானவர்களின் எண்ணிக்கை 72 ஆக உயர்ந்துள்ளது. செப்டம்பர் 2021 இல், ஜேக்கப் ஜுமாவுக்கு 15 மாத சிறைத்தண்டனை விதிக்கப்பட்டது.

## மேற்கோள்கள்

## வெளி இணைப்புகள்
*  தென்னாப்பிரிக்கா  அதிபர் ஜுமா பதவி விலக மறுப்பு
*Jacob Zuma
*Zuma charged 
*Zuma case reveals SA rape problem

பகுப்பு:தென்னாப்பிரிக்க அரசியல்வாதிகள்
பகுப்பு:1942 பிறப்புகள்
பகுப்பு:வாழும் மக்கள்
பகுப்பு:ஆப்பிரிக்க அரசுத்தலைவர்கள்
ஆனைக்கோட்டை

**ஆனைக்கோட்டை** என்பது இலங்கையின் வடமாகாணத்தின் ஒரு பகுதியாக உள்ள யாழ்ப்பாணக் குடாநாட்டில் வலிகாமம் தென்மேற்கு பிரதேச செயலாளர் பிரிவில் அமைந்துள்ள ஓர் ஊராகும். இது யாழ்ப்பாண நகரத்தில் இருந்து மானிப்பாய் செல்லும் வீதியில், நகரத்தில் இருந்து சுமார் மூன்று மைல் தொலைவில் அமைந்துள்ளது. இதன் அயலில் மானிப்பாய், நவாலி, தாவடி, வண்ணார்பண்ணை ஆகிய கிராமங்கள் அமைந்துள்ளன. இவ்வூர் நல்லெண்ணெய்க்கு பெயர் போன இடமாகக் காணப்படுகின்றது.

## வரலாற்று முக்கியத்துவம்
இது யாழ்ப்பாணத்தில் கண்டுபிடிக்கப்பட்ட முதலாவது குடியிருப்பு மையம் என கூறப்படுகிறது. இதற்கு ஆதாரமாக அங்கு கண்டுபிடிக்கப்பட்ட பிராமி எழுத்துப் பொறித்த முத்திரை, உரோம மட்கலன்கள், லட்சுமி நாணயம் ஆகியவையைக் கொள்ளலாம். இவை 2300 ஆண்டுகளுக்கு முற்பட்டவையாக கருதப்படுகின்றன.

## ஆலயங்கள்
அவற்றுள் சில:
* ஆனைக்கோட்டை மூத்தநயினார் கோயில்
* ஆனைக்கோட்டை கரைப்பிரான் ஆதி விநாயகர் கோயில்
* ஆனைக்கோட்டை உயரப்புலம் உத்துங்க விநாயகர் ஆலயம்
* ஆனைக்கோட்டை சாவற்கட்டு அந்திக்குழி ஞானவைரவர் ஆலயம்
* ஆனைக்கோட்டை சாவற்கட்டு கெங்காதேவி அம்மன் ஆலயம்
* ஆனைக்கோட்டை வரதவிக்ன விநாயகர் (சம்பந்தப் பிள்ளையார்) ஆலயம்
* ஆனைக்கோட்டை உயரப்புலம் ஆலடி ஞானவைரவர் ஆலயம்
* ஆனைக்கோட்டை புளியங்கண்டுப் பிள்ளையார் கோவில்
* ஆனைக்கோட்டை கண்ணகி அம்மன் ஆலயம்
* ஆனைக்கோட்டை காசிகாண்ட விஸ்வநாதர் ஆலயம் (ஆனைக்கோட்டை சிவன் கோயில்)
* ஆனைக்கோட்டை உயரப்புலம் வராகி அம்பாள் ஆலயம்
* நாலுகால்மடம் ஞானவைரவர் ஆலயம்
* ஆனைக்கோட்டை அடைக்கலநாயகி ஆலயம்
* ஆனைக்கோட்டை பெத்தானியா திருச்சபை

## ஆனைக்கோட்டையைச் சேர்ந்த புகழ் பெற்றவர்கள்
*எஸ். அகஸ்தியர், எழுத்தாளர்
*ந. செல்வராஜா, நூலகர்
*வி. கனகலிங்கம், ஓவியர்
*ரி. ராஜகோபால், வானொலி, மேடை நடிகர்

## மேற்கோள்கள்

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
ஒட்டுநிலை மொழி

**ஒட்டுநிலை மொழி** (Agglutinative language) என்பது, உருபன்களை ஒன்றுடன் ஒன்று ஒட்டுவதன் மூலம் உருவான சொற்களைப் பெருமளவில் கொண்ட மொழியைக் குறிக்கும். 1836 ஆம் ஆண்டில் உருபனியல் நோக்கில் மொழிகளை வகைப்பாடு செய்ய முயன்றபோது வில்கெல்ம் ஃபொன் கும்போல்டு (Wilhelm von Humboldt) என்பார் இந்தக் கருத்துருவை உருவாக்கினார்.

ஒட்டுநிலை மொழி, ஒருவகைப் பிணைப்புநிலை மொழி (synthetic language) ஆகும். பிணைப்புநிலை மொழிகளில் ஒவ்வொரு ஒட்டும் பொதுவாக எண், இடம், காலம் போன்றவற்றைக் காட்டும் ஒரு பொருள் அலகைக் குறிக்கிறது. அத்துடன், இதன் முக்கியமான ஒரு இயல்பாக, ஒட்டுநிலை மொழிகளில் ஒட்டுக்கள் பிற ஒட்டுக்களுடன் இரண்டறக் கலந்து விடுவதில்லை என்பதுடன், பிற ஒட்டுக்களின் தாக்கத்தால் தமது வடிவத்தையும் மாற்றிக்கொள்வதில்லை.

ஒட்டுநிலை மொழிகள் அல்லாத பிற பிணைப்புநிலை மொழிகள், இணைவுநிலை மொழிகள் (fusional languages)எனப்படுகின்றன.

## மேற்கோள்கள்

பகுப்பு:மொழியியல்
உலகில் நடக்கும் போர்கள் பட்டியல்

**உலகில் நடக்கும் போர்கள் பட்டியல்**.

thumb|450px|<center>ஜனவரி 2020 ஆம் ஆண்டின் தரவுகளின் படி, உலகில் முக்கியப் போர்கள் நடக்கும் இடங்கள். </center>

## 10,000 or more deaths in current or past year

## 10,000 or more deaths in current or past year
The  conflicts in the following list have caused at least 10,000 direct violent deaths in current or past calendar year.

## 1,000–9,999 deaths in current or past year
The  conflicts in the following list have caused at least 1,000 and fewer than 10,000 direct violent deaths in current or past calendar year.Conflicts causing at least 1,000 deaths in one calendar year are considered wars by the Uppsala Conflict Data Program.

## 100–999 deaths in current or past year
The  conflicts in the following list have caused at least 100 and fewer than 1,000 direct violent deaths in current or past calendar year.

## Fewer than 100 deaths in current or past year
The  conflicts in the following list have caused at least 1 and fewer than 100 direct violent deaths in current or past calendar year.

## Deaths by country
This section details armed conflict-related fatalities by country.
thumb|450px|Conflict-related fatalities in the world's 15 deadliest countries in 2014, 2015 and 2016




## இவற்றையும் பார்க்க

* தவறிய நாடு

## குறிப்புகள்

## உசாத்துணை

## வெளி இணைப்புகள்
*Major Episodes of Political Violence 1946–2014 – List of armed conflicts compiled by Dr. Monty G. Marshall, director of the Center for Systemic Peace, based on research sponsored by the Political Instability Task Force.
*UCDP Conflict Encyclopedia   – Uppsala Conflict Data Program of the Department of Peace and Conflict Research at உப்சாலா பல்கலைக்கழகம்.
*Armed Conflicts Report Interactive Map , by Project Ploughshares.
*Global Conflict Tracker , by the Council on Foreign Relations.
*CrisisWatch – Monthly bulletin, interactive map and database on ongoing conflicts by the International Crisis Group.
*Map of the world's conflicts , by IRIN.
*Global Security coverage of ongoing wars
*Wars in the world
*History Guy's coverage of 21st century wars
*Heidelberg Institute for International Conflict Research (HIIK) 
**Conflict Barometer  – Describes recent trends in conflict development, escalations, and settlements
*Insight on Conflict – Database on peace-building initiatives in areas of conflict

பகுப்பு:போர்கள்
பகுப்பு:முரண்பாட்டியல்
நோர்வேத் தமிழர்களின் ஈழம் வாக்கெடுப்பு

**நோர்வேத் தமிழர்களின் ஈழம் வாக்கெடுப்பு** என்பது நோர்வேயில் வசிக்கும் ஈழத் தமிழர்கள் தமிழீழம் தனிநாடாக அமைக்கப்படுவதை விரும்புகிறார்களா எனபதைக் கணிக்க நோர்வே ஊடகம் ஒன்று நடத்திய கருத்துக்கணிப்பு வாக்கெடுப்பு ஆகும்.  இதில் பெரும்பான்மை நோர்வேத் தமிழர்கள் ஈழம் அமைவதை விரும்புவது தெரியவந்தது.

## புள்ளிவிபரங்கள்
இங்கு 18 வயதுக்கு மேற்பட்ட 8.797 இலங்கையர்கள் வசிக்கின்றனர்.  இதில் 300 வரையானோர் சிங்களவர்கள்.  இந்த வாக்கெடுப்பில் 5,633 பேர் கலந்து கொண்டர்.  இதில் 5.574 பேர் சார்பாக வாக்களித்தர்.  50 பேர் எதிர்த்து வாக்களித்தனர்.  9 வாக்குகள் செல்லுபடியாகவில்லை.

## இவற்றையும் பாக்க
* நோர்வேத் தமிழர்

## மேற்கோள்கள்


பகுப்பு:நோர்வேத் தமிழர்
பகுப்பு:ஈழப் போராட்ட ஆதரவுச் செயற்பாடுகள்
வணிக செயலாக்கம்

**வணிக செயலாக்கம்** என்பது ஒரு குறிப்பிட்ட சேவையை அல்லது பொருளை உற்பத்தி செய்ய, கட்டமைத்து, தொடர்ச்சியாக மேற்கொள்ளப்படும் செயற்பாடுகளைக் குறிக்கிறது.

எப்படி ஒரு செயல் செய்யப்பட வேண்டும் என்பதின் செயலாக்கத்தை ஆய்ந்து, அதை திறமையாக செய்வது வணிக செயலாக்க மேலாண்மையின் நோக்கம் ஆகும்.  

வணிக செயலாக்கத்தை செயல்வழிப் படம் மூலம் தொடர் செயற்பாடுகளின் தொகுப்பாக காட்சிப்படுத்தலாம்.  

## மேற்கோள்கள்

பகுப்பு:வணிகவியல்
பகுப்பு:செயலாக்கம்
மே 11, 2009 இலண்டன் மறியல் போராட்டம்

**மே 11, 2009 இலண்டன் மறியல் போராட்டம்** என்பது மே 11, 2009 அன்று இலண்டனில் நாடுமன்றம் சதுர்க்க சாலையின் இரு பக்கத்திலும் தமிழர்கள் இருந்து மறியல் போராட்டம் நடத்தினர்.  கடந்த சில நாட்களில் ஆயிரக்கணக்கான தமிழர்கள் இலங்கை அரசால் கொலை படுகொலை செய்யப்பட்டதை தொடர்ந்து, தொடர்ச்சியான எதிப்புப் போராட்டத்தில் இருந்த தமிழர்கள் இப் போராட்டத்தை முன்னெடுத்தனர். சட்டத்துக்கு புறம்பான இந்த நடவடிக்கையை தொடர்ந்து சுமார் 36 வரையிலான தமிழர்கள் கைது செய்யப்பட்டனர்.

## இவற்றையும் பாக்க
* மே 10, 2009 ரொறன்ரோ மறியல் போராட்டம்

## மேற்கோள்கள்


பகுப்பு:மறியல் போராட்டங்கள்
சீராக்கத்தக்க தொடுப்பு

**சீராக்கத்தக்க தொடுப்பு** (Adjustable bend) என்பது இரண்டு கயிறுகளின் முனைகளைத் தொடுப்பதற்குப் பயன்படும் ஒரு முடிச்சு ஆகும். இதில் ஒரு கயிற்றின் முனையைப் பயன்படுத்தி மற்றக் கயிற்றின் நிலைப்பகுதியில் ஒரு உருட்டுக் கண்ணிமுடிச்சும், அடுத்த கயிற்றின் முனையைப் பயன்படுத்தி முதற் கயிற்றின் நிலைப் பகுதியில் இன்னொரு உருட்டுக் கண்ணிமுடிச்சும் இடுவதன் மூலம் இத்தொடுப்பு முடிச்சு முடியப்படுகின்றது. இதனைப் பயன்படுத்திக் கயிற்றின் நீளத்தை இலகுவாகக் கூட்டிக் குறைக்க முடியும்.

## இவற்றையும் பார்க்கவும்
* முடிச்சு
* முடிச்சுக்களின் பட்டியல்

## மேற்கோள்கள்

## வெளியிணைப்புகள்
*சீராக்கத்தக்க தொடுப்பு முடியும் முறையைக் காட்டும் நிகழ்படம்

பகுப்பு:முடிச்சுகள்
உருட்டுக் கண்ணிமுடிச்சு

**உருட்டுக் கண்ணிமுடிச்சு** (Rolling hitch) என்பது ஒரு கயிற்றை தண்டு, கழி அல்லது இன்னொரு கயிறு போன்றவற்றுடன் இணைப்பதற்குப் பயன்படும் ஒரு முடிச்சு ஆகும். ஒரு எளிமையான உராய்வுக் கண்ணிமுடிச்சான இது பொருட்களின் நீளத் திசையில் இழுவையைக் கொடுப்பதற்குப் பயன்படுகிறது. பாய்க் கப்பல்களில் பாய்மரக் கயிறுகளில் ஏற்படக்கூடிய சிக்குகளைப் போக்கும் நோக்கில் அக் கயிறுகளின் குறிப்பிட்ட பகுதியை இழுவிசையில் இருந்து விடுவிப்பதற்குப் பயன்படுகின்றது.

18 ஆம் நூற்றாண்டின் இறுதியில் இந்த முடிச்சை மக்னசுக் கண்ணிமுடிச்சு என அழைத்தனர். உருட்டு முடிச்சில் சிறிது வேறுபாடுகளைக் கொண்ட இரண்டு வகைகள் உள்ளன. ஆசிலியின் நூலில் இவை உருட்டுக் கண்ணி முடிச்சு(1), உருட்டுக் கண்ணிமுடிச்சு(2) எனப் பெயரிட்டுக் காட்டப்பட்டுள்ளன. இந்நூலில் இவை முறையே #1734, #1735 என்னும் எண்களால் குறிப்பிடப்படுகின்றன. இவற்றைவிட ஆசிலியின் நூலில் #1736 எண்ணால் குறிப்பிடப்படும் முடிச்சுக்கு மக்னசுக் கண்ணிமுடிச்சு எனப் பெயர் கொடுத்துள்ளார்.

 
## குறிப்புகள்


## இவற்றையும் பார்க்கவும்
* முடிச்சு
* முடிச்சுக்களின் பட்டியல்

## வெளியிணைப்புகள்
*கண்ணிமுடிச்சு முடியும் முறையைக் காட்டும் அசைவூட்டப்பட்ட படம்

பகுப்பு:முடிச்சுகள்